Цийн къилбаседехь йолу провинци Хэйлунцзян ю юккъерабараман климатан областехь, Владивостокан а, Хабаровскан а климатах тера ю иза, ткъа къилбехьара Хайнань гӀайре тропикехь ду. Температурийн башхаллаш оцу регионашна юкъахь Ӏаьнан заманахь яккхий ю, амма аьхка башхаллаш кӀазгло. Хэйлунцзянан къилбаседехь Ӏай температура охьайолу −38 °C, ткъа январан юккъера температураш −16 °C гергга ю. Июлера юккъера температура оцу областехь ю 20 °C. Гуандун провинцин къилбехьа юккъера температура лесташ хуьлу январехь 10 °C июлехь 28 ° кхаччалц.